ناتو روسیانین اوکراینانین اؤز اراضی‌سینده رادیواکتیو ترکیب‌لی "چیرک‌لی بومبا" ایستیفاده ائده بیله‌جگی ادعاسینی رد ائدیب.
بو باره‌ده ناتو-نون باش کاتیبی ینس استولتنبرگ سوسیال مئدیا اوزریندن وئردیگی آچیقلامادا قئید ائدیب.
ینس استولتنبرگ روسیانین اوکراینانین "چیرک‌لی بومبا" ایستیفاده ائتمه‌یه حاضیرلاشدیغی ادعاسی ایله باغلی امریکانین ساوونما ناظیری لوید آستین و اینگیلتره ساوونما ساوونما ناظیری بن والاس ایله دانیشدیغینی بیلدیریب.
"ناتو متفیق‌لری بو ادعانی رد ائدیر"، - دئین ینس استولتنبرگ روسیانین بو ادعانی گرگین‌لیگی آرتیرماق اوچون بهانه کیمی ایستیفاده ائتمه‌مه‌لی اولدوغونو بیلدیریب.
ناتو-نون باش کاتیبی اوکراینایا دستک وئرمه‌یه داوام ائده‌جک‌لرینی قئید ائدیب.
